入嚟睇!西班牙打吡有絕世攤路
2024年04月20日 21:05
東網電視
更多新聞短片
皇馬(右)近5次贏歐聯冠軍,聯賽主場都輸畀巴塞。(Getty Images)
「西班牙打吡」皇家馬德里主場對巴塞隆拿聽晚開戰,邊隊贏仲未知,不過近年有條「絕世攤路」,就係每逢皇馬喺歐聯捧盃嗰季,聯賽主場都會輸畀巴塞,呢個情況已經連續出現5次,今次仲係咪會咁?
皇馬現時領先巴塞8分,有好多失分空間,今場就算輸波都冇乜大影響,但勢唔到嘅係竟然同佢哋喺歐聯捧盃與否有所關連,睇番皇馬最近5次歐聯奪冠,聯賽主場對巴塞就錄得全敗,賽績如下:
21/22球季 輸0比4
17/18球季 輸0比3
16/17球季 輸2比3
15/16球季 輸0比4
13/14球季 輸3比4
上述5季皇馬都捧走歐聯大耳盃,但聯賽主場對巴塞就全部落敗,而且至少失3球或以上,其中兩次淨吞4蛋,如果冥冥中有天意嘅話,皇馬已經殺入歐聯4強,今季想捧歐聯冠軍嘅話,聽晚輸畀巴塞反而係好事喎!